אורבוטק

אורבוטק בע"מ (באנגלית: Orbotech) הייתה חברת היי-טק ישראלית בינלאומית ציבורית. במרץ 2018 נמכרה החברה לחברת KLA ומוזגה לתוכה. מפתחת, מייצרת ומשווקת ציוד לתהליכי ייצור בתעשיית האלקטרוניקה העולמית ותעשיות משיקות. מוצריה של אורבוטק משפרים תשואה וייצור של יצרני מעגלים מודפסים (PCB), צגים שטוחים וגמישים (FPD), אריזה מתקדמת (AP), מיקרו-אלקטרו-מכניות (MEMS). כמו כן היא ספקית ראשית של מערכות אוטומטיות לבדיקות אופטיות וחשמליות (AOI) ורכיבים אלקטרוניים אחרים. לאורבוטק היו שלוש חטיבות: PCB - מעגלים מודפסים, FPD - צגים שטוחים וגמישים ו-SPTS המפתחת ציוד לבק-אנד של תעשיית המוליכים למחצה. החברה הוקמה בקיץ 1992 בעקבות מיזוג של החברות "אורבוט" ו"אופטרוטק". "אופטרוטק", שהייתה החלוצה בפיתוח מערכות אופטיות אוטומטיות לבדיקת מעגלים מודפסים, הוקמה בתמיכת חברת אלרון בשנת 1981, על ידי היזם שלמה ברק ששימש כנשיא החברה. "אופטרוטק" גייסה, מעבר לדלפק, בבורסה של ניו יורק 11 מיליון דולר בשנת 1984. בשנת 1990 רכש צ'ארלס ברונפמן, באמצעות חברת ההשקעות שלו קלארידג', 23% ממניות החברה שאלרון המשיכה להחזיק 31%. לקראת סוף אותה שנה החלו דיונים על מיזוג עם "אורבוט". "אורבוט" הוקמה בשנת 1983 בתמיכת חברת אורמת, על ידי חמישה שותפים: צבי לפידות, שמעון אולמן, עמי כספי, יוחאי ריכטר וקובי ריכטר (לימים מייסד חברת מדינול). היא החלה לפעול בתוך מפעל אורמת ולאחר שנה וחצי של פיתוח החלה למכור את המוצר שלה. בתוך שלוש שנים הגיעו מכירות החברה להיקף של 10 מיליון דולר. בשנת 1990 זכתה החברה בפרס הייצוא של משרד התעשייה והמסחר, לאחר שייצאה לראשונה ביותר מ-50 מיליון דולר בשנה אחת. שתי החברות עסקו בתחום ציוד הבדיקה למעגלים מודפסים ובמשך השנים הייתה התחרות בין שתיהן כה חריפה, עד ששתיהן חוו הפסדים. לבסוף, בשנת 1992, מוזגו שתי החברות לאחת. בשנת 1995 הוקמה חברת הבת אורבוגרף (Orbograph), שעוסקת בפיתוח תוכנות לסליקה וקריאה אוטומטית של המחאות עבור בנקים ומוסדות פיננסיים. בשנת 1996 הקימה אורבוטק מיזם משותף עם חברת Jenoptik, המובילה בתחום טכנולוגיית האופטיקה, במטרה לפתח מערכות הדמיה ישירה על ידי לייזרים לייצור מעגלים מודפסים. בשנת 1997 חדרה אורבוטק לשוק ההרכבות האלקטרוניות על ידי רכישת 50$ מחברת "שו" הגרמנית, שיצרה מערכות בדיקה אופטית למעגלים מודפסים מורכבים. מוצר הדגל של החברה הוא מערכת הבדיקה שלאחר הלחמה. באותה שנה גם זכתה אורבוטק בפרס הייצוא של משרד התעשייה והמסחר, לאחר שהציגה הכנסות בהיקף של 191 מיליון דולר, לעומת 148 מיליון דולר ב-1996. הרווח הנקי לתקופה זו הסתכם ב-34.6 מיליון דולר לעומת 28.1 מיליון דולר בשנת 1996. בשנת 1998 הוקמה חברת הבת פרונטליין פי.סי.בי סולושנס (Frontline P.C.B Solutions), במשותף עם חברת וואלור. החברה, מפתחת כלי תוכנה לייעול תהליכי התכנון וההרכבה של מעגלים מודפסים. בינואר 2001 רכשה 50% נוספים מחברת "שו". בקיץ 2001 חוותה אורבוטק את המשבר הכלכלי בעקבות התפוצצות בועת הדוט קום, ונאלצה לפטר חלק מעובדיה. בתחילת אוגוסט אותה שנה הכריזה החברה על פיטורים של כ-10% מכוח האדם, כ-200 עובדים. כ-60% מהמפוטרים היו מבין העובדים בישראל. הליך הפיטורים בוצע במקביל להפחתה של כ-10% בשכר הבכירים, עליו הכריזה החברה. בשנת 2003 הציגה החברה את מוצר ה-SuperVision לסריקת זכוכיות FPD דור 6, מוצר שהיה הראשון העולם לבדוק זכוכיות בגודל זה והביא איתו את הצמיחה המואצת של שוק הטלוויזיות מבוססות LCD. במרץ 2005 נכנסה אורבוטק לתחום ההדמיה הרפואית שרכשה את חברת "אימרד"מרחובות, שפיתחה גלאים לשוק ההדמיה הרפואית, והקימה חברת בת חדשה בשם "אורבוטק מדיקל סולושנס". ביולי 2005 מכרה חברת אורמת את יתרת המניות שהחזיקה באורבוטק. בשנת 2006 חצו לראשונה המכירות השנתיות של אורבוטק את קו ה-400 מיליון דולר עם רווח תפעולי של למעלה מ-50 מיליון דולר. בשנת 2007 רכשה אורבוטק את DDD) Danish Diagnostic Development) הדנית, העוסקת בתחום הדימות הרפואי ושינתה את שמה ל-OMD. כמו כן רכשה באותה שנה את חברת New systems האיטלקית, העוסקת בתחום ההדפסה על-גבי המעגל המודפס. ביוני 2008 רכשה אורבוטק שבכוונתה לרכוש ב-290 מיליון דולר את חברת פוטון דינמיקס (PDI) האמריקנית שבסיסה בסן חוזה, העוסקת בתחום מערכות הבדיקה ותיקון לתעשיית הצגים השטוחים. מדובר היה ברכישה הגדולה ביותר של אורבוטק מאז הקמתה. לרכישה זו משמעויות רבות, ובין השאר הביאה את אורבוטק להיות אחת מספקיות הציוד הגדולות ביותר לתעשיית ה-LCD, רשימה הכוללת בין השאר חברות ענק כמו ניקון ו-קנון היפניות, אפלייד מטיריאלס (AKT) האמריקאית ואחרות. כעבור מספר חודשים מההודעה על כוונת הרכישה, חשה אורבוטק היטב את המשבר הכלכלי העולמי. כתוצאה מכך נאלצה לפטר כ-15% מכוח אדם ולהוריד שכר בשיעור של עד 10%. בתחילת שנת 2009 מכרה אורבוטק את חטיבת ההרכבות האלקטרוניות וחדלה מפעילות בתחום זה. בספטמבר 2011, חברת הבת של אורבוטק, אורבוגרף רכשה את Correct Claims Now, חברה המספקת שירותי תשלומים רפואיים. ביולי 2014 רכשה אורבוטק את SPTS הבריטית, יצרנית של ציוד לייצור מיקרו מערכות אלקטרו-מכניות (MEMS) ולתעשיית המוליכים למחצה. במרץ 2018 נמכרה אורבוטק לחברת KLA האמריקאית, תמורת 3.4 מיליארד דולר. בדצמבר 2018 רכשה 50% מחברת הבת "פרונטליין" תמורת 95 מיליון דולר במזומן והיא עברה לבעלותה המלאה. החברה פועלת במספר שווקים עם המוצרים הבאים: שוק ייצור מעגלים מודפסים מוצרי AOI PCB: מערכות בדיקה אופטית לגילוי פגמים בשלבי הייצור של מעגלים מודפסים מוצרי Imaging PCB: מערכות כתיבה לשלבי הייצור של המעגל המודפס, כולל טכנולוגיות מתקדמות בתחום הכתיבה הישירה (Direct Imaging) שוק ייצור פנלים לצגים שטוחים מוצרי AOI FPD: מערכות בדיקה אופטית לגילוי פגמים בשלבי הייצור של צגים שטוחים מוצרי AC FPD: מערכות בדיקה פונקציונלית (חשמלית) לגילוי פגמים בשלבי הייצור של צגים שטוחים שוק הציוד הרפואי החל משנת 2005 נכנסה החברה לשוק הרפואי בתחום הדימות הרפואי באמצעות חברות הבת אורבוטק מדיקל סולושנס בע"מ (OMS) ו-OMD (לשעבר DDD). לחברה תחרות גוברת בתחומיה. קיימת מתחרה ישראלית בשם קמטק שבסיסה במגדל העמק, המתחרה בה בתחום המעגלים המודפסים. בתחום הצגים חווה החברה מחזוריות של עודף כושר ייצור ולאחריו מחסור, במפעלים לייצור הצגים השטוחים. התפתחויות אלו הביאו לירידה בהכנסות ולצניחה ברווח הנקי בשנת 2007. שוק זה חזר להשקעות גדולות ב-2008, לאחר מכן שוב צניחה ב-2009 וחזרה לגידול ב-2010. בנוסף למחזוריות המאפיינת את תחום הצגים השטוחים, קיימות מתחרות לאורבוטק שמקור רובן הוא הפסיפיק (יפן, קוריאה וטאיוואן), אולם אורבוטק היא עדיין המובילה בתחום, עם נתח שוק של למעלה מ-50%. מוצרי החברה הם עתירי טכנולוגיה במגוון רחב: תוכנה, אלגוריתמים, אלקטרוניקה, מכניקה, אופטיקה, כימיה ועוד. עיקר הידע והחוזק הטכנולוגי של אורבוטק הוא באינטגרציה של כל טכנולוגיות אלו למוצר. אי לכך מועסקים בחברה מאות מהנדסים, מדענים ואנשים טכניים מדיסציפלינות מגוונות. אורבוטק ידועה בזכות יישום טכנולוגיות ה-AOI הייחודיות שלה ליישומים שונים הן בתעשיית האלקטרוניקה והן בתעשיות אחרות. בסיסה של אורבוטק הוא ביבנה - כ-750 עובדים. החברה מעסיקה עוד כ-1,750 עובדים ברחבי העולם בכ-35 משרדים בהם בארצות הברית, באסיה, באירופה ובסין. גלית חמי וסופי שולמן, להמציא כל בוקר מחדש – סיפורה של החדשנות הישראלית, ידיעות ספרים, 2018, הפרק "תמונה אחת שווה אלף מילים", עמ' 218–223 מדיה וקבצים בנושא אורבוטק בוויקישיתוף אתר האינטרנט הרשמי של אורבוטק (באנגלית) מניית החברה, בנאסד"ק (באנגלית) רון שטיינבלט, ‏כך מתכננת אורבוטק להתאושש מהשפל שפקד אותה ב-2012, באתר גלובס, 24 ביולי 2013 שירי חביב ולדהורן, ‏"הסיכוי שיש סמארטפון שאורבוטק לא נגעה בו - בערך אפס", באתר גלובס, 11 ביולי 2014 עמרי זרחוביץ', "ככל שיש בעולם יותר שבבים ומסכים שטוחים - כך ההזדמנויות שלנו גדלות", באתר TheMarker‏, 19 בינואר 2016 עמרי זרחוביץ’, אורבוטק זינקה ב-140% בתוך שנתיים; "נהנים מכך שהטכנולוגיה מסובכת יותר", באתר TheMarker‏, 20 בדצמבר 2017 Precise: מעגל של הצלחה, באתר "חדשנות ישראלית" סופי שולמן, אפל הורידה את המסך על חטיבה שלמה באורבוטק, באתר כלכליסט, 20 במרץ 2024 בני מר, אופטרוטק ואורבוט התמזגו, חדשות, 18 באוגוסט 1992 יעקב ארז, דולר אמריקאים מחפשים רעיונות ישראלים, מעריב, 18 בספטמבר 1984 נווית זומר, שותפים - ברונפמן רוכש 23 אחוז ממניות אופטרוטק, חדשות, 25 בינואר 1990 נווית זומר, צפויים פיטורים באופטרוטק, חדשות, 10 בדצמבר 1990 סימה קדמון, כמו מפגש בין אבני צור, מעריב, 27 ביולי 1990 היי-טק ביבנה - אורבוט, מעריב, 18 באוגוסט 1987 נווית זומר, פרס היצוא לאורבוט שייצאה ב-50 מ' דולר, חדשות, 9 ביולי 1990 אורי גינוסר, החברות אורבוט ואופטרוטק מנהלות מגעים על מיזוג, מעריב, 6 בדצמבר 1990 לא כל הפעילויות מוזגו. פעילויות אורבוט בתחום המוליכים למחצה (SEMI - מערכות AOI לתעשיית המוליכים למחצה) נותרו מחוץ למיזוג ואוגדו במסגרת חברת אורבוט מכשור. לימים נרכשה חברת אורבוט מכשור על ידי אפלייד מטיריאלס הבינלאומית ב-280 מיליון דולר, אשר גם רכשה את החברה הישראלית אופאל ומיזגה את שתיהן לסניף הישראלי שלה (PDC) האחראי על כל פעילות ה-AOI שלה בעולם. טובי פישביין, מדוע גבוה המכפיל של אורבוטק משל אמדוקס?, באתר TheMarker‏, 7 ביולי 2002 TheMarker digital, הכנסות אורבוטק ממכירת ה-INSPIRE הסתכמו עד כה בכ-50 מיליון דולר, באתר TheMarker‏, 18 בספטמבר 2000 טובי פישביין, פרונטליין, המיזם המשותף של אורבוטק וואלור, רכשה את חברת פרסטים הבריטית, באתר TheMarker‏, 26 ביולי 2001 צביקה פז, ‏אורבוטק השלימה את רכישת שו הגרמנית, באתר גלובס, 22 בינואר 2001 גתית פנקס, אורבוטק מממשת אופציה לרכישת 49% מחברת Schuh הגרמנית תמורת 13.3 מיליון דולר במזומן, באתר TheMarker‏, 22 בינואר 2001 גתית פנקס, אורבוטק נכנעת לחולשה בשוק: תפטר 200 עובדים, מתוכם 60% בישראל ותקצץ 10% בשכר הבכירים, באתר TheMarker‏, 2 באוגוסט 2001 הארץ, כשאתם תקנו טלוויזיית LCD - אורבוטק תרוויח מכך, באתר TheMarker‏, 3 באוגוסט 2004 צורי דאר, אורבוטק נכנסת לתחום ההדמיה הרפואית: תרכוש את חברת אימרד תמורת כ-7-8 מיליון דולר במזומן, באתר TheMarker‏, 21 במרץ 2005 אבי אשר, ‏אורבוטק מעמיקה את סל מוצריה; רכשה חברה בתחום ההדמיה הרפואית בכ-33 מיליון דולר, באתר גלובס, 21 במרץ 2005 שירלי יום-טוב, אורבוטק קונה אורבוטק: רכשה את ההחזקה של אורמת בחברה תמורת 7.2 מיליון דולר, באתר TheMarker‏, 12 בדצמבר 2005 גתית פנקס, ‏אורבוטק תמכור השנה ב-420 מיליון ד', אבל תחום הצגים השטוחים לא יצמח, באתר גלובס, 7 באוגוסט 2006 גתית פנקס, ‏אורבוטק רוכשת חברה איטלקית ב-9.75 מ' אירו כולל חוב, באתר גלובס, 15 במאי 2007 דן שוחט, ‏אורבוטק רוכשת חברה מארה"ב בתחום מסכי ה-LCD ב-290 מיליון דולר במזומן, באתר גלובס, 26 ביוני 2008 גתית פנקס, אורבוטק נכנעת לחולשה בשוק: תפטר 200 עובדים, מתוכם 60% בישראל ותקצץ 10% בשכר הבכירים, באתר TheMarker‏, 2 באוגוסט 2001 אורבוטק רוכשת את חברת SPTS הבריטית תמורת 370 מיליון דולר, באתר TheMarker‏, 7 ביולי 2014 יורם גביזון, החברה שקונה את אורבוטק תמורת 3.4 מיליארד דולר במזומן ובמניות, באתר TheMarker‏, 19 במרץ 2018 יורם גביזון, אורבוטק רוכשת 50% מפרונטליין תמורת 95 מיליון דולר במזומן, באתר TheMarker‏, 26 בדצמבר 2018